recursal/SuperWikiNEXT-32B huggingface dataset:
**সেবক** ভারতের পশ্চিমবঙ্গ রাজ্যের দার্জিলিং জেলার শিলিগুড়ির কাছে একটি ছোটো শহর। এটি সিকিম রাজ্যের সীমান্তের কাছেকাছি অবস্থিত। ডুয়ার্সে তিস্তা নদীর তীরে এই শহরটি অবস্থিত এবং এর উপরে দুটি সেতু রয়েছে - যথা করোনেশন ব্রিজ এবং সেবক রেলওয়ে সেতু। ওই এলাকায় ভারতীয় সেনা ও বিএসএফ ক্যাম্প রয়েছে। মহানন্দা বন্যপ্রাণী অভয়ারণ্য এই এলাকায় অবস্থিত। ১০ নং জাতীয় সড়ক এই শহরের মধ্য দিয়ে গেছে এবং সেবককে গ্যাংটক শহর ও শিলিগুড়ির সাথে যুক্ত করেছে। ১৭ নং জাতীয় সড়ক সেবকের করোনেশন ব্রিজের কাছে থেকে শুরু হয়েছে এবং গুয়াহাটিতে শেষ হয়েছে।

ভূগোল
-----

[পূর্ণ মানচিত্র]
দার্জিলিং সদর মহকুমার উত্তর-পূর্ব অংশে স্থান এবং চা বাগানগুলি (রংলি রঙ্গলিওট সিডি ব্লক সহ) এবং দার্জিলিং জেলার কার্সিয়ং মহকুমা  
জন: জনগণনা নগর, গ্রা: গ্রামীণ/শহুরে কেন্দ্র, পাএ: পার্শ্ববর্তী এলাকা, পা: পাহাড় কেন্দ্র, জাউ: জাতীয় উদ্যান/ বন্যপ্রাণী অভয়ারণ্য, টিই: চা এস্টেট, পআ: পর্যটক আকর্ষণ  
নামে ব্যবহৃত সংক্ষিপ্ত রূপ – চা বাগানের জন্য চাবা (শহর/গ্রাম), টি এস্টেটের জন্য TE  
স্থানের সীমাবদ্ধতার কারণে ছোট মানচিত্রে, একটি বড় মানচিত্রে প্রকৃত অবস্থানগুলি সামান্য পরিবর্তিত হতে পারে

### অবস্থান

সেবকের অবস্থান 26°53′49″N 88°28′23″E ﻿ ﻿ °N 88.473°E ﻿ 26.897; 88.473

### এলাকার সংক্ষিপ্ত বিবরণ

মানচিত্রটির পাশাপাশি দার্জিলিং হিমালয় পার্বত্য অঞ্চলের পূর্ব অংশ এবং এর পূর্ব ও দক্ষিণ প্রান্তে তরাই অঞ্চলের একটি ছোট অংশ দেখায় যার পুরোটাই দার্জিলিং জেলার। দার্জিলিং সদর মহকুমায় মোট জনসংখ্যার ৬১.০০% গ্রামীণ এলাকায় এবং ৩৯.০০% জনসংখ্যা শহরে বাস করে। কার্সিয়ং মহকুমায় মোট জনসংখ্যার ৫৮.৪১% গ্রামীণ এলাকায় এবং ৪১.৫৯% শহরে বাস করে।   জেলায় দার্জিলিং চা উৎপাদন ও রপ্তানি করে এমন ৭৮টি চা বাগান/এস্টেট (বিভিন্ন উৎস অনুযায়ী সংখ্যাটি সামান্য পরিবর্তিত হয়) রয়েছে। এটি প্রত্যক্ষ/পরোক্ষভাবে জনসংখ্যার একটি বড় অংশকে জড়িত করে।  ২০১১ সালের আদমশুমারিতে কিছু চা বাগানকে জনগণনা নগর অথবা গ্রাম হিসাবে চিহ্নিত করা হয়েছিল।  এই জাতীয় স্থানগুলিকে মানচিত্রে জন (জনগণনা নগর) বা গ্রা (গ্রামীণ/শহুরে কেন্দ্র) হিসাবে চিহ্নিত করা হয়েছে। নির্দিষ্ট চা এস্টেট পৃষ্ঠাগুলি TE চিহ্নিত করা হয়েছে৷

দ্রষ্টব্য: মানচিত্রটিতে মহকুমার কিছু উল্লেখযোগ্য স্থান উপস্থাপন করা হয়েছে। মানচিত্রে চিহ্নিত সমস্ত স্থান বৃহত্তর পূর্ণ স্ক্রীন মানচিত্রের থাকে সংযুক্ত করা হয়েছে৷

তথ্যসূত্র
---------

1. ↑  "NH wise Details of NH in respect of Stretches entrusted to NHAI" (পিডিএফ)। National Highway Authority of India। ২৫ ফেব্রুয়ারি ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ ডিসেম্বর ২০০৮।
2. ↑  "Darjeeling"। *District Profile - General Information*। District administration। সংগ্রহের তারিখ ২১ মার্চ ২০২০।
3. ↑  "District Statistical Handbook 2013 Darjeeling"। *Tables 2.2, 2.4b*। Department of Planning and Statistics, Government of West Bengal। সংগ্রহের তারিখ ২১ মার্চ ২০২০।
4. ↑  "Darjeeling Tea"। District administration। ১১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২১ মার্চ ২০২০। "Darjeeling Tea"  ওয়েব্যাক মেশিনে আর্কাইভকৃত ১১ সেপ্টেম্বর ২০১৯ তারিখে. District administration. Retrieved 21 March 2020.
5. ↑  "2011 Census – Primary Census Abstract Data Tables"। *West Bengal – District-wise*। Registrar General and Census Commissioner, India। সংগ্রহের তারিখ ২১ মার্চ ২০২০।
**একমা ইন্টারন্যাশনাল** (ইংরেজি: Ecma International, উচ্চারণ: /ˈɛkmə/) হলো তথ্য ও যোগাযোগ ব্যবস্থার জন্য একটি অলাভজনক মানদণ্ড প্রণয়নকারী সংগঠন। ১৯৯৪ সালে **ইউরোপীয় কম্পিউটার নির্মাতা সংস্থা (European Computer Manufacturers Association**, সংক্ষেপে **ECMA)** প্রতিষ্ঠানটির কার্যক্রমকে বিশ্বব্যাপী সম্প্রসারণের জন্য তার নাম পরিবর্তন করে রাখে **একমা (Ecma)** । ফলস্বরূপ, নামটি আর সংক্ষিপ্তরূপ হিসাবে বিবেচিত হয় না এবং নামটিকে আর সম্পূর্ণ বড় হাতের অক্ষরে লেখার প্রয়োজন হয় না।

ইউরোপে কম্পিউটার সিস্টেমকে মানসম্মত করার লক্ষ্যে ১৯৬১ সালে সংগঠনটি প্রতিষ্ঠিত হয়েছিল। বিশ্বব্যাপী বিভিন্ন ছোট-বড় প্রতিষ্ঠান যারা কম্পিউটার বা যোগাযোগ ব্যবস্থা উৎপাদন, বাজারজাতকরণ বা বিকাশ করে তাদের জন্য এই সংগঠনের সদদ্যপদ উন্মুক্ত। এটি জেনেভায় অবস্থিত।

আরও দেখুন
---------

* আন্তর্জাতিক মান সংস্থা
* ইন্টারন্যাশনাল ইলেকট্রোটেকনিক্যাল কমিশন

তথ্যসূত্র
---------

1. ↑  "Mission - Ecma International"। *একমা ইন্টারন্যাশনাল* (ইংরেজি ভাষায়)। সংগ্রহের তারিখ ২০২১-০৮-০৯।

বহিঃসংযোগ
---------

* ওয়েবসাইট
* একমা মানদণ্ডের তালিকা
**হামজা পেরেজ** হলেন পুয়ের্তো রিকোর একজন প্রাক্তন মার্কিন র‌্যাপ শিল্পী, যিনি ইসলাম গ্রহণ করেছেন। রাজকীয় কৌশলগত ইসলামী কেন্দ্র দ্বারা তিনি বিশ্বের ৫০০ প্রভাবশালী মুসলমানদের একজন হিসাবে স্থান পেয়েছেন। হামজা একজন সাহসী যুবক; তিনি তার সম্প্রদায়ের কাছে ইসলামের বার্তা ছড়িয়ে দিতে গিয়ে তার জীবনের বেশ খানিকটা সময় রাস্তায় এবং কারাগারে কাটিয়েছেন। তিনি হামজা এবং তার ভাই সুলিমান পেরেজের সমন্বিত একটি হিপ-হপ সঙ্গীত ভিত্তিক দল এম-টিমের সদস্যও ছিলেন। তারা হিপ-হপ ব্যবহার করে তাদের বিশ্বাস এবং ধর্মীয় বার্তা অন্যান্যদের কাছে ছড়িয়ে দিতেন। হামজা এস.এইচ.ই.এইচ.ইউ. (সার্ভিশেষ হেল্পিং টু এমপাওয়ার অ্যান্ড হিল আরবান কমিউনিটিস) প্রোগ্রামের প্রতিষ্ঠাতা এবং পিটসবার্গের লাইট অফ দ্য এজ মসজিদের অন্যতম প্রতিষ্ঠাতা ছিলেন। তিনি আন্তঃসত্ত্বা কাব্য প্রকল্প ক্রসিং লিমিটের সাথেও কাজ করেছেন। ২০০৯ সালে, পিবিএস তার জীবন, সংগীত এবং সম্প্রদায় সম্পর্কে "নিউ মুসলিম কুল" শিরোনামে একটি চলচ্চিত্র প্রকাশ করেছিল।

তাঁর ধর্ম পরিবর্তনের কাহিনীটি "লাতিনো মুসলিম: আওয়ার জার্নিস টু ইসলাম"-এ প্রদর্শন করা হয়েছে।

তথ্যসূত্র
---------

1. ↑  Jennifer Maytorena Taylor (২০০৯-০৬-২৩)। "New Muslim Cool | POV"। PBS। সংগ্রহের তারিখ ২০১৭-০১-১৭।
2. ↑  Morales, Harold Daniel (২০১২)। *Latino Muslim by Design*। University of California, Riverside। আইএসবিএন 9781267729910। সংগ্রহের তারিখ ২০১৭-০১-১৭।
3. ↑  "Jason Hamza Perez"। RapSessions.org। সংগ্রহের তারিখ ২০১৭-০১-১৭।
4. ↑  "NEW MUSLIM COOL trailer"। YouTube। ২০০৯-০৩-১০। সংগ্রহের তারিখ ২০১৭-০১-১৮।
5. ↑  Ginia Bellafante (২০০৯-০৬-২২)। "Islam, Hope and Charity Inspire Dealer Turned Rapper"। *NYTimes.com*। সংগ্রহের তারিখ ২০১৭-০১-১৮।
6. ↑  Bakari Kitwana (২০১১-০৫-২৫)। "New Muslim Cool Forges Path for New America"। *HuffingtonPost.com*। সংগ্রহের তারিখ ২০১৭-০১-১৮।
7. ↑  "Puerto Rican-American Rapper Hamza Pérez's Journey to Islam"। *IslamicBulletin.org*। ২০০৯-০৯-০১। সংগ্রহের তারিখ ২০১৭-০১-১৮।
8. ↑  *Latino Muslims: Our Journeys to Islam*। LatinoMuslims.net। ২০১৭। আইএসবিএন 9781530007349। সংগ্রহের তারিখ ১৫ জানুয়ারি ২০১৮।
**মুয়াবিয়া ইবনে হিশাম** ছিলেন একজন আরব সেনাপতি এবং উমাইয়া খলিফা হিশাম ইবনে আবদুল মালিকের ছেলে। আরব-বাইজেন্টাইন যুদ্ধে মুয়াবিয়া ইবনে হিশাম গুরুত্বপূর্ণ ভূমিকা রেখেছেন। তার ছেলে আবদুর রহমান ইবনে মুয়াবিয়া কর্ডো‌বা আমিরাতের প্রতিষ্ঠা করেন।

জীবন
----

আরব-বাইজেন্টাইন যুদ্ধে ভূমিকার জন্য মূলত মুয়াবিয়া ইবনে হিশাম পরিচিত। এশিয়া মাইনরে বাইজেন্টাইনদের বিরুদ্ধে তিনি অনেক অভিযানে নেতৃত্ব দেন। ৭২৫ খ্রিষ্টাব্দের গ্রীষ্মে তিনি প্রথম অভিযানের নেতৃত্ব দেন। অভিযানের অংশ হিসেবে একই সময় সাইপ্রাসে মায়মুন ইবনে মিহরানের নেতৃত্বে একটি নৌ আক্রমণ চালানো হয়। আরব বিবরণ অনুযায়ী মুয়াবিয়ার সেনারা ডোরিলাইয়াম পর্যন্ত পৌছে যায়। এসময় তারা অনেককে বন্দী করে এবং কয়েকটি দুর্গ ধ্বংস হয়। ৭২৬ সালে তিনি একটি অভিযান শুরু করেছিলেন বলে বিবরণ রয়েছে। তবে এর ব্যাপারে বিশেষ কিছু জানা যায় না। ৭২৭ সালে আবদুল্লাহ আল বাত্তালের পাশাপাশি তিনি আরেকটি অভিযানে নেতৃত্বে দেন। বাত্তাল প্রথমে বর্তমান তুরস্কের অন্তর্গত চানকিরি দখল করেন এরপর তাদের সম্মিলিত বাহিনী এটিওসের দুর্গ দখল করে নেয় ও নাইসিয়ার দিকে অগ্রসর হয়। ৪০ দিন অবরোধের পরও তারা তা দখল করতে ব্যর্থ হন। ৭২৮ সালে এশিয়া মাইনরের দক্ষিণ দিকে অভিযান শুরু করে। এসময় তার ভাই সাইদ ইবনে হিশাম উত্তর দিকে অভিযানের নেতৃত্ব দেন। তবে তাদের কেউ এতে তেমন সফল হননি।

মুসলিম বিবরণ অনুযায়ী মুয়াবিয়া ইবনে হিশাম ৭৩০ এর সেপ্টেম্বর/অক্টোবরে চারসিয়ানোন দুর্গ জয় করেছেন বলে উল্লেখ রয়েছে। তবে বাইজেন্টাইন বিবরণ অনুযায়ী তার চাচা মাসলামা ইবনে আবদুল মালিক এই অভিযানের নেতৃত্বে ছিলেন। পরের বছর তার বাহিনী সীমানা অতিক্রমের চেষ্টা করতে ব্যর্থ হয়েছিল বলা হয়ে থাকে। ৭৩২ সালে তার অভিযানের সময় তিনি এক্রোইনোন পর্যন্ত পৌছাতে সক্ষম হন। ৭৩৩ সালে তিনি পাফলাগোনিয়া অভিযানে নেতৃত্ব দিয়েছেন। পরের কয়েক বছর তিনি অভিযানে নেতৃত্ব দিতে থাকেন। ৭৩৭ সালে তিনি পুনরায় দক্ষিণের অভিযানের নেতৃত্বে দেন। এসময় তার মৃত্যু হয় থিওফেনস দ্য কনফেসারের মতে ঘোড়া থেকে পড়ে তিনি মারা গিয়েছিলেন।

আব্বাসীয় বিপ্লবের ফলে উমাইয়া রাজবংশের পতনের পর মুয়াবিয়া ইবনে হিশামের এক ছেলে আবদুর রহমান ইবনে মুয়াবিয়া আন্দালুস পালিয়ে যান। তিনি আন্দালুসে উমাইয়া শাসিত কর্ডোবা আমিরাত প্রতিষ্ঠা করেন।

তথ্যসূত্র
---------

1. 1 2  Blankinship (1994), p. 120
2. 1 2 3  Winkelmann & Lilie (2000), p. 321
3. ↑  Blankinship (1994), p. 121
4. ↑  Blankinship (1994), p. 162
5. ↑  Blankinship (1994), p. 169
6. ↑  Ṭāhā (1998), p. 234

* Blankinship, Khalid Yahya (১৯৯৪)। *The End of the Jihâd State: The Reign of Hishām ibn ʻAbd al-Malik and the Collapse of the Umayyads*। State University of New York Press। আইএসবিএন 978-0-7914-1827-7।
* Ṭāhā, ʻAbd al-Wāḥid (১৯৯৮)। *The Muslim conquest and settlement of North Africa and Spain*। Routledge। আইএসবিএন 978-0-415-00474-9।
* Winkelmann, Friedhelm; Lilie, Ralph-Johannes, সম্পাদকগণ (২০০০)। *Prosopographie der mittelbyzantinischen Zeit: I. Abteilung (641–867) - 2. Band* (German ভাষায়)। Walter de Gruyter। আইএসবিএন 978-3-11-016672-9। উদ্ধৃতি শৈলী রক্ষণাবেক্ষণ: অচেনা ভাষা (link)
ফজলে রাব্বী নামের অন্যান্য ব্যক্তির জন্য ফজলে রাব্বী (দ্ব্যর্থতা নিরসন) দেখুন।

**মোহাম্মদ ফজলে রাব্বী** (জন্ম: ১৬ মে ১৯৯৬; **ফজলে রাব্বী** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন।

২০১৩–১৪ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন। ২০১৯–২০ মৌসুমে, তিনি শেখ রাসেল হতে শেখ জামালে যোগদান করেছেন, যেখানে তিনি ৯ ম্যাচে অংশগ্রহণ করেছেন। পরবর্তীকালে, তিনি রহমতগঞ্জের হয়ে খেলেছেন। ২০২২–২৩ মৌসুমে, তিনি রহমতগঞ্জ হতে বাংলাদেশী ক্লাব মুক্তিযোদ্ধা সংসদে যোগদান করেছেন। 

২০১৬ সালে, রাব্বী বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন
---------------

মোহাম্মদ ফজলে রাব্বী ১৯৯৬ সালের ১৬ই মে তারিখে বাংলাদেশে জন্মগ্রহণ করেছেন।

আন্তর্জাতিক ফুটবল
-----------------

২০১৬ সালের ২৪শে মার্চ তারিখে, মাত্র ১৯ বছর ১০ মাস ৯ দিন বয়সে, রাব্বী জর্ডানের বিরুদ্ধে ২০১৮ ফিফা বিশ্বকাপ বাছাইপর্বের দ্বিতীয় পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৮–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রাব্বী মাত্র ১ ম্যাচে করেছেন।

পরিসংখ্যান
----------

### আন্তর্জাতিক

*৩১ মার্চ ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৬ | ১ | ০ |
| ২০১৮ | ১ | ০ |
| সর্বমোট | ২ | ০ |

তথ্যসূত্র
---------

1. ↑  "Jordan v Bangladesh Live Commentary, Mar 24, 2016"। *গোল* (ইংরেজি ভাষায়)। ২৪ মার্চ ২০১৬। সংগ্রহের তারিখ ৩১ মার্চ ২০২১।
2. ↑  "World Cup Qualification AFC • Group B"। *ইউরোস্পোর্ট* (ইংরেজি ভাষায়)। ২৪ মার্চ ২০১৬। সংগ্রহের তারিখ ৩১ মার্চ ২০২১।

বহিঃসংযোগ
---------

* সকারওয়েতে ফজলে রাব্বী (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ফজলে রাব্বী (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফজলে রাব্বী (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ফজলে রাব্বী (ইংরেজি) উইকিউপাত্তে এটি সম্পাদনা করুন

| * দে
* স
মুক্তিযোদ্ধা সংসদ ক্রীড়া চক্র  – বর্তমান দল |
| --- |
| 
* ১ মামুন
* ২ কেষ্ট
* ৩ নাজিম (অধি:)
* ৪ সাইদুল
* ৫ সালাউদ্দিন
* ৬ রাব্বী
* ৭ সজীব
* ৮ ওতানি
* ৯ এনদিকুমানা
* ১০ উজোচুকু
* ১১ রুবেল
* ১২ রোমান
* ১৩ সাগর
* ১৪ ইমন
* ১৫ তাজ
* ১৬ রাশেদ
* ১৭ লিমন
* ১৮ হৃদয়
* ১৯ মেজবাহ
* ২০ জিঙ্গাই
* ২১ অমিত
* ২৩ মজনু
* ২৪ আলফাজ
* ২৫ রাকিব
* ২৭ বকর
* ৩০ শ্রাবণ
* ৩১ কিশোর
* ৩২ ফাহিম
* ৩৩ জসিম
* ৩৫ ইমরোজ
* ৫৫ মিঠু
* ৬৬ সুমন
* ৭৭ রাব্বী
* ৮০ বিশাল
* ৯৯ শীতল
* ম্যানেজার: রাজা

 |
বৌদ্ধ ধর্মে ত্রিশরণের মধ্যে **ধম্ম গুণ** দ্বিতীয়। বৌদ্ধ ত্রিপিটক গ্রন্থে ত্রিশরণের গুণ ব্যাখ্যা করা আছে। বৌদ্ধ গ্রন্থে ধম্মের গুণকে ছয়টি পর্যায়ে ভাগ করা হয়েছে। যথা - 

> "স্বাক্খতো ভগবতা ধম্মো, সন্দিটি্ঠকো, অকালিকো, এহি পেসি্সকো, ওপনয়িকো, পচ্চত্তং বেদিতব্বো, বিঞ্ঞুহীতি।"
> 
> 
> 

 এই ধম্মের ছয় গুণকে ড. ভিক্ষু সত্যপাল বাংলায় বর্ণনা করেছেন - 

> "১.ভগবান বুদ্ধের প্রবর্তিত ধর্মে কোনো প্রকার রহস্য নেই। ত্রিপিটকে সংরক্ষিত বুদ্ধ-বাণীর সবই সুন্দরভাবে বিশ্লেষিত ও সুব্যাখ্যাত হয়েছে তথাগত সর্বজ্ঞ বুদ্ধের মাধ্যমে। তাঁর ধর্ম-বাণীতে সত্য ব্যতীত অন্য কিছুই ব্যাখ্যাত হয়নি। সত্য সবার কাছে উন্মোক্ত। কেহ দেখতে না পেলে তা তার দোষ নয়।
> 
> 
> ২.বুদ্ধ- প্রবর্তিত ধর্ম অনুশীলনের সুপরিণাম কেবল পরজন্মেই দৃষ্ট হয় তা নয়, এজন্মেও পাওয়া যায়। ধর্ম অনুশীলনের ফলাফল পেতে অনুশীলনকারীকে আগামী কালের প্রতীক্ষা কলতে হয় না। আজ, আর এখনই, অনুশীলন করা মাত্রই অনুশীলনকারীর জীবনে তার সুফল অনুভূত হয়।
> ৩.বুদ্ধ প্রবর্তিত ধর্ম (অষ্টাঙ্গিক মধ্যম-মার্গ) অনুশীলনের কোন নির্দিষ্ট কাল নেই। যে কোন কালে তা আচরণযোগ্য। 
> ৪.বুদ্ধ প্রবর্তিত ধর্মে অন্ধবিশ্বাসের কোনো স্থান নেই। বুদ্ধ বলেছেন বলেই যে তা অন্ধভাবে বিশ্বাস করতে হবে এমন কোন শর্ত নেই। এ পথকে জীবনের অঙ্গরূপে অঙ্গীকার করার পূর্বে নানা দৃষ্টিতে এর পরীক্ষা- নিরীক্ষা করার প্রয়োজন রয়েছে। বুদ্ধত্ত্ব প্রাপ্তির পূর্বে বোধিসত্ত্ব সিদ্ধার্থও তার অনুশীলিতব্য ধর্মকে নানাভাবে পরীক্ষা করেছেন। তিনি স্পষ্ট করে বলেছেন- গ্রাহ্য ধর্মের কাছে এসে, নানা দৃষ্টিতে পর্যবেক্ষণ কর, এর পর উপকারী মনে হলে তা গ্রহণ কর আর অনুপকারী মনে হলে তা বর্জন কর।
> ৫. ভগবান বুদ্ধ প্রবর্তিত ধর্মের (অষ্টাঙ্গিক মধ্যম মার্গ) অনুশীলনে অনুশীলনকারীর জীবনে কোন প্রকারের হানি হয় না, বরংচ তাঁর ক্রমোত্তর ও নিরন্তর বিকাশ হয়।
> ৬.ভগবান বুদ্ধ - প্রবর্তিত ধর্মের অনুশীলনের সুফল বিজ্ঞজন মাত্রেই অনুভূতির বিষয়। তা অজ্ঞানীজনের অনুভূতির বিষয় নয়।"
> 
> 
>

পদটীকা
------

তথ্যসূত্র
---------

1. ↑  Pali Sahitto Chandra-Katha, D. Vicku Sattapa,Pubblisher:Buddha Triratno Mission, Delhi,India.28May 2010. P.19.20
**লুকায়িত ইসলাম (**ইংরেজি: Crypto-Islam) ইসলাম ধর্মের এমন গোপন অনুশীলন করাকে নির্দেশ করে; যেখান তারা বাহিরে অন্য ধর্মের অনুসারী হিসেবে নিজেদেরকে প্রকাশ করে থাকেন। গোপন ইসলামের অনুশীলনকারীরা হলেন "লুকায়িত মুসলিম"। এই শব্দটি স্পেনের মুসলমানদের ক্ষেত্রে সাধারণত প্রয়োগ করা হয় যারা মধ্যযুগীয় খ্রিস্টানদের ধর্মীয় আদালত থেকে বাঁচতে খ্রিস্টান হিসাবে নিজেকে প্রকাশ করতেন, তবে গোপনে ইসলামের অনুসরণ করতেন ও ইসলাম ধর্মের আকিদার উপর বিশ্বাস রাখতেন।

ঐতিহাসিক উদাহরণ
---------------

ঐতিহাসিক উদাহরণের মধ্যে আহমদ ইবনে কাসিম আল-হিজরি উল্লেখযোগ্য। ষোড়শ শতাব্দীতে তিনি স্পেনে একজন গোপন মুসলিম হিসাবে থেকেছিলেন। তিনি কীভাবে স্পেন থেকে মরক্কোতে পালিয়ে গিয়েছিলেন সে সম্পর্কে একটি বই লিখেছিলেন। এর মধ্যে রয়েছে, যিশুখ্রিষ্ট সম্পর্কে তাদের খ্রিস্টান বিশ্বাসকে অস্বীকার করা। স্পেনে কীভাবে মুসলিমরা বাস করেন তাও বইটিতে বর্ণিত হয়েছে। পরে তিনি স্পেনে মরোক্কোর রাষ্ট্রদূত হন।

এটিও দাবি করা হয় যে, নাজাশি যিনি আকসুম রাজ্য বা হাবশা শাসন করেছিলেন, তিনিও একজন গোপন মুসলমান ছিলেন। এটা তো প্রকাশ্য যে, নাজাশি ইসলামের প্রথম দিনগুলিতে মুসলমানদের আশ্রয় দিয়েছিলেন এবং এমন একটি সময়ে ইসলাম ধর্মকে শক্তিশালী করেছিলেন যখন মুসলমানরা না সংখ্যক সংখ্যায় ছিলেন এবং না ইসলাম ধর্মের কোনও শক্ত সমর্থক ছিল।

আরো দেখুন
---------

* গুপ্ত হিন্দু
* গোপন খ্রিস্টান
* গোপন ইহুদী ধর্ম
* গোপন পৌত্তলিকতা
* ল্যাম্পিজা ডে সাঙ্গরে
* আর ফতোয়া
* তাকিয়া

তথ্যসূত্র
---------

বইসমূহ
------

* Harvey, L. P. (১৬ মে ২০০৫)। *Muslims in Spain, 1500 to 1614*। University of Chicago Press। আইএসবিএন 978-0-226-31963-6।
**ডাভ** হ'ল মার্কিন ব্যক্তিগত যত্নের মার্কা বা ব্র্যান্ড যা ইউনিলিভারের মালিকানাধীন। ডাভ পণ্য আর্জেন্টিনা, অস্ট্রেলিয়া, ব্রাজিল, কানাডা, চীন, মিশর, জার্মানি, ভারত, ইন্দোনেশিয়া, ইস্রায়েল, আয়ারল্যান্ড, জাপান, মেক্সিকো, নেদারল্যান্ডস, পাকিস্তান, ফিলিপাইন, পোল্যান্ড, দক্ষিণ আফ্রিকা, দক্ষিণ কোরিয়া, থাইল্যান্ড, তুরস্ক এবং মার্কিন যুক্তরাষ্ট্রে উৎপাদিত হয়।

পণ্যগুলি ১৫০ টিরও বেশি দেশে বিক্রি হয় এবং মহিলা, পুরুষ এবং শিশুদের জন্য উপস্থাপন করা হয়।  ডাভের লোগোটি ব্র্যান্ডের কলাম্বিডি পাখির একটি সিলুয়েট প্রোফাইল। ভিনসেন্ট ল্যামবার্তিকে ১৯৫০-এর দশকে ডাভের উৎপাদন সম্পর্কিত মূল পেটেন্টস দেওয়া হয়েছিল, যখন তিনি লিভার ব্রাদার্সে কাজ করতেন।

পণ্য লাইন
---------

পণ্যগুলির মধ্যে রয়েছে: দুর্গন্ধনাশক, শরীর ধোয়া, সৌন্দর্য বার, লোশন / আর্দ্রতাদায়ক, চুলের যত্ন বা মুখের যত্নে ব্যবহৃত পণ্য। ডাভ প্রথমদিকে মূলত সিন্থেটিক সার্ফ্যাক্ট্যান্টস, উদ্ভিজ্জ তেল (যেমন পাম কার্নেল) এবং পশুর চর্বির লবণ থেকে তৈরি হয়। কিছু দেশে ডাভ চর্বি থেকে তৈরী হয় তাই একে নিরামিষবাদী বলা যায় না, উদ্ভিজ্জ তেল ভিত্তিক সাবানের মত । 

ইউনিলিভার ২০১০ সালের জানুয়ারিতে "ডাভ মেন + কেয়ার" হিসাবে পুরুষের প্রসাধনী চালু করে।

গ্যালারী
--------

* ডোভ শ্যাম্পু এবং কন্ডিশনার ডোভ শ্যাম্পু এবং কন্ডিশনার
* ডোভ ইনটেনসিভ ক্রিম ডোভ ইনটেনসিভ ক্রিম

তথ্যসূত্র্
----------

1. ↑  "Welcome to Dove"। *Dove US* (ইংরেজি ভাষায়)। সংগ্রহের তারিখ ২০২০-০২-০৫।
2. ↑  Levin, Jay। "Farewell to the father of Dove soap: Researcher Vincent Lamberti, 86, of Upper Saddle River, dies"। *NorthJersey.com*। ২০১৬-১১-০৪ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৬।
3. ↑  "Product Information"। [*স্থায়ীভাবে অকার্যকর সংযোগ*]
4. ↑  "Dove (toiletries)"।
5. ↑  Abblet, Tony (১৯ জানুয়ারি ২০১০)। "Dove release male grooming range"। *Ape to Gentleman*। সংগ্রহের তারিখ ২ ফেব্রুয়ারি ২০১৬।
**ফটাশ জল সোডা**, বা **বান্তা** (হিন্দি: बंटा), এছাড়াও **গোল সোডা** বা **গোটি সোডা** ও **ফোটাশ জল** হল একটি জনপ্রিয় কার্বনেটেড লেবু বা কমলা-গন্ধযুক্ত কোমল পানীয় যা ১৯ শতকের শেষের দিক থেকে ভারতে একটি স্বতন্ত্র আকৃতির কড-নেক বোতলে বিক্রি হয়। কার্বনেটেড তরল দ্বারা সৃষ্ট চাপ বোতলের ঘাড়ে একটি কাচের মার্বেলকে জোর করে বোতলটিকে সিল করে দেয় যেখানে এটি একটি রাবার গ্যাসকেটে স্থিরভাবে আটকে যায়। মার্বেলের উপর চাপ দিয়ে বোতলটি খোলার ফলে চাপযুক্ত গ্যাস ছেড়ে দেওয়া একটি মজাদার অভিজ্ঞতা হিসাবে দেখা হয়। পানীয়টি *বান্তাওয়ালা* নামে পরিচিত রাস্তার বিক্রেতাদের কাছে সহজে পাওয়া যায়, যার দাম ₹ ৫ (US$ ০.০৬) থেকে – ₹ ৩০ (US$ ০.৩৭) পর্যন্ত। পানীয়টি কাচের গ্লাস ও প্লাস্টিকের কাপে বিক্রি করা হয়, এবং কুলহারে (ঐতিহ্যগত ছোট মাটির পাত্র) পরিবেশন করা হত।

ক্রমাগত জনপ্রিয়তার কারণে বোতল ও পানীয় ভারতীয় জনপ্রিয় সংস্কৃতির অংশ হয়ে উঠেছে। এপ্রিল-মে গ্রীষ্মের মাসগুলিতে এই পানীয়টির চাহিদা বেশি থাকে, এটি প্রায়শই লেবুর রস, চূর্ণ বরফ, চাট মসলা এবং কালা নামক (কালো লবণ) মিশিয়ে জনপ্রিয় ঐতিহ্যবাহী লেমোনেড *শিকাঞ্জভি* বা *জল-জিরা* এর কার্বনেটেড রূপ হিসাবে বিক্রি করা হয়। ফটাশ জল দিল্লি, পাঞ্জাব ও উত্তর প্রদেশে জনপ্রিয়; এবং এর বৈচিত্র্য পনির সোডা, যা গোলাপের সারের সাথে মিশ্রিত হয়, তামিলনাড়ু ও অন্ধ্রপ্রদেশে জনপ্রিয়।

তথ্যসূত্র
---------

1. 1 2 3  Anuja & Krish Raghav (২ জুলাই ২০১০)। "Pop culture"। *Mint*। সংগ্রহের তারিখ ২০১৪-০৮-১৭।
2. ↑  Shreya Roy Chowdhury (১ জুলাই ২০১৩)। "Banta: Why the street drink is still popular in Delhi"। *The Economic Times*। সংগ্রহের তারিখ ২০১৪-০৮-১৭।
3. 1 2  "Banter about Banta"। *The Hindu*। ১৯ এপ্রিল ২০১৩। সংগ্রহের তারিখ ২০১৪-০৮-১৭।
**ধরনাথ ভট্টাচার্য** (১৮৮২ - ১২ ডিসেম্বর **১৯৬৮**) ছিলেন একজন রাজনীতিবিদ। তিনি ভারতীয় স্বাধীনতা আন্দোলনের একজন বাঙালি সৈনিক ও সমাজকর্মী ছিলেন।

বিপ্লবী কার্যক্রম
-----------------

ভট্টাচার্য ১৮৮*২* সালে ব্রিটিশ ভারতের খুলনা জেলায় একটি *গুরুকুল* পরিবারে জন্মগ্রহণ করেন। তাঁর পিতার নাম উমাচরণ ভট্টাচার্য। ধরনাথ ভট্টাচার্য বরিশালে গিয়ে ইংরেজি শিক্ষার জন্য একটি বিদ্যালয়ে পড়াশোনা শুরু করেন এবং অশ্বিনী কুমার দত্তের সংস্পর্শে আসেন। এরপরে তিনি বাবার সাথে কলকাতায় চলে আসেন। কলকাতায় এসে বিপ্লবী আন্দোলনের আকৃষ্ট হন। ভট্টাচার্য বিপিন বিহারী গাঙ্গুলির দলের সদস্য হন। তিনি মুরারিপুকুর বোমা মামলায় সক্রিয় ছিলেন। ভট্টাচার্য আত্মগোপনে যেয়ে বার্মায় পালিয়ে যায়। ভারত প্রত্যাবর্তনের পরে দেওঘর ষড়যন্ত্র মামলায় জড়িত থাকার কারণে তাকে আটক করা হয়েছিল।

সামাজিক কাজ
-----------

স্বাধীনতার পরে ভট্টাচার্য রাজনীতিতে যোগ দিয়েছিলেন এবং সামাজিক কাজে নিবেদিত ছিলেন। তিনি হুগলিতে প্রদেশ কংগ্রেস কমিটির সদস্য হিসাবে নির্বাচিত হয়েছিলেন। ১৯৫১ সালের বিধানসভা নির্বাচনে তিনি জনতা সংঘের ব্যানারে ধনখালী (বিধানসভা কেন্দ্র) থেকে অংশ নিয়েছিলেন এবং দ্বিতীয় হন।  তিনি হুগলি জেলার হরিপালে থাকতেন এবং *পণ্ডিত মশাই* নামে পরিচিত ছিলেন।  ভট্টাচার্য ১৯৬৬ সালে হরিপাল অঞ্চলে এবং বিবেকানন্দ মহাবিদ্যালয় নামে একটি কলেজ প্রতিষ্ঠা করেছিলেন।

তথ্যসূত্র
---------

1. ↑  খণ্ড - ১, সুবোধ চন্দ্র সেনগুপ্ত ও অঞ্জলি বসু (২০০২)। *সংসদ বাঙালি চরিতাভিধান*। সাহিত্য সংসদ। পৃষ্ঠা ২২৮। আইএসবিএন 81-85626-65-0।
2. ↑  Indian National Congress। "Congress hand-book, 1946"। সংগ্রহের তারিখ মার্চ ২৭, ২০১৯।
3. ↑  "Dharanath Bhattacharya, Dhaniakhali Assembly Election 1951"। সংগ্রহের তারিখ মার্চ ২৭, ২০১৯।
4. ↑  "Sanskrit Department"। মার্চ ২৭, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ২৭, ২০১৯।
5. ↑  "Vivekananda Mahavidyalaya"। সংগ্রহের তারিখ মার্চ ২৭, ২০১৯।
বার্গার, পৃথিবীর অনেক দেশে প্রচলিত অন্যতম জনপ্রিয় ফাস্ট ফুড
**ঝটপট খাবার** বা ইংরেজিতে **ফাস্ট ফুড** (ইংরেজি: Fast food) বিংশ শতাব্দীর মাঝামাঝি ভাগে উদ্ভাবিত একটি শব্দবন্ধ যা দিয়ে সে সকল খাবারকে বোঝানো হয় যেগুলো খুব তাড়াতাড়ি তৈরি ও পরিবেশন করা যায়। যে কোনও খাবার যেটি তৈরিতে অল্প সময় লাগে তাকে ঝটপট খাবার বা ফাস্ট ফুড হিসেবে গণ্য হতে পারে, কিন্তু সচারচর "ফাস্ট ফুড" বলতে সেই খাবারগুলিকে বোঝানো হয় যা মূলত হোটেল-রেস্তোরাঁতে বিক্রি করা হয়, এবং ক্রেতা চাহিবামাত্র পরিবেশন করা হয়। পাশ্চাতে, বিশেষ করে মার্কিন সংস্কৃতিতে বা মার্কিন সংস্কৃতির দ্বারা প্রভাবিত সংস্কৃতিগুলিতে "ফাস্ট ফুড" বলতে প্রধানত মার্কিন রন্ধনশৈলীর বার্গার, ফ্রাইড চিকেন, হট ডগ ইত্যাদি পদকে বোঝানো হয়। ১৯৫১ সালে ইংরেজি মরিয়াম-ওয়েবস্টার অভিধানে অন্তর্ভুক্ত হওয়ার মাধ্যমে *fast food* (*ফাস্ট ফুড*) শব্দটি প্রথম স্বীকৃতি লাভ করে।

ঝটপট খাবার বা ফাস্ট ফুড যেসব দোকানে বিক্রি করা হয় সেগুলোতে সচারচর কোনো বসার স্থান থাকে না। যদিও বাংলাদেশের বেশিরভাগ ফাস্ট ফুডের দোকানে বসার স্থান রয়েছে। বেশিরভাগ ক্ষেত্রে দোকানগুলো স্বল্প পরিমাণ স্থান নিয়ে গড়ে ওঠে। ফাস্টফুড রেস্তোরাঁগুলো ফাস্ট ফুড রেস্টুরেন্ট বা কুইক সার্ভিস রেস্টুরেন্ট নামেও পরিচিত। যেসব ক্ষেত্রে কোনো একটি চেইন স্টোরের মাধ্যমে ফাস্ট ফুডেরে বিপণন পরিচালনা করা হয়, সেক্ষেত্রে ফাস্ট ফুডের মানের সমতা বজায় রাখতে একটি নির্দিষ্ট স্থান থেকে সকল শাখায় কাঁচামাল সরবরাহ করা হয়।

বিশ্বায়ন
---------

রাশিয়ার মস্কোতে বিখ্যাত মার্কিন ঝটপট খাবার বিক্রেতা ম্যাকডোনাল্ডসের একটি দোকান
২০০৬ সালে বিশ্বব্যপী ফাস্ট ফুডের বাজার আগের বছরের চেয়ে ৪.৮% বৃদ্ধি পায় এবং এর মূল্যমান হয় ১০ হাজার ২৪০ কোটি মার্কিন ডলার, এবং মোট লেনদেন হয় ৮ হাজার ৩০ কোটি। শুধুমাত্র ভারতেই এই বৃদ্ধির পরিমাণ ছিলো ৪০%।

বিশ্বের অন্যতম বৃহৎ ঝটপট খাবারের বিপণীশৃঙ্খল (ফাস্ট ফুড চেইন স্টোর) ম্যাকডোনাল্ডসের ৬টি মহাদেশের ১২৬টি দেশে শাখা রয়েছে, এবং এ দেশগুলোতে তাদের মোট শাখার সংখ্যা ৩১,০০০-এরও বেশি। ৩১ জানুয়ারি, ১৯৯০ সালে ম্যাকডোনাল্ডস রাশিয়ার মস্কোতে তাদের একটি শাখা খোলে যার প্রথম দিনে মোট বিক্রির পরিমাণ এখন পর্যন্ত তাদের সর্বোচ্চ। ম্যাকডোনাল্ডের সবচেয়ে বড় রেস্তোরাঁটি রয়েছে চীনের বেইজিংয়ে।

উইকিমিডিয়া কমন্সে **ফাস্ট ফুড** সংক্রান্ত মিডিয়া রয়েছে।

তথ্যসূত্র
---------

1. ↑  "Jack In The-Box Inc. Fact Sheet"। ২২ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১০।
2. ↑  Online Etymology Dictionary
3. ↑  Jakle, John (১৯৯৯)। *Fast Food: Roadside Restaurants in the Dinosaur Age*। Johns Hopkins University Press। আইএসবিএন ০-৮০১৮-৬৯২০-X। ; Brueggemann, Walter (১৯৯৩)। *Texts Under Negotiation: The Bible and Postmodern Imagination*। Fortress Press। আইএসবিএন 0800627369।
4. ↑  Talwar, Jennifer (২০০৩)। *Fast Food, Fast Track: Immigrants, Big Business, and the American Dream*। Westview Press। আইএসবিএন 0813341558।
5. ↑  "Research and Markets"।
6. ↑  "Worldwatch Institute"। ১৯ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৯।
7. ↑  "The Fast Food Factory"।
**মাই সুখন** (মৃত্যু ১৮২৪) ছিলেন মিসলের একজন মাঝাইল শাসক। মাই সুখন তার সামরিক নেতৃত্বের জন্য পাঞ্জাবে জনপ্রিয়তা লাভ করেন। মাই সুখান ছিলেন মাঝা অঞ্চলের একজন শক্তিশালী শিখ শাসক, যিনি পাঞ্জাব জুড়ে তার স্বীকৃতি লাভ করেছিলেন। তিনি ছিলেন পাঞ্জওয়ার গ্রামের ধিলোন জাট শিখ নেতা সর্দার গুলাব সিং ভাঙ্গির বিধবা, যিনি ১৮০০ সালে লাহোর জেলার ভাসিন গ্রামে মারা গিয়েছিলেন। মিসলের শাসকরা ছিলেন ধিল্লন বংশের জাট যারা ১৭৫০ থেকে ১৮০৫ সাল পর্যন্ত শাসন করেছিলেন। 

১৮০৫ সালে, যখন লাহোরের শিখ সম্রাট রঞ্জিত সিং-এর বাহিনী পবিত্র শহর অমৃতসর জয়ের অভিযানে ব্যাস্ত ছিল, তখন মাই সুখান ধিল্লনের নেতৃত্বে শিখ রক্ষকদের দল তাদের একটি উল্লেখযোগ্য সময়ের জন্য আটকে রেখেছিল। দীর্ঘ যুদ্ধের পর রঞ্জিত সিং কর্তৃক আত্মসমর্পণের অনুরোধ করা হলে, মাই সুখান শহরের সমস্ত প্রবেশদ্বার বন্ধ করে দেন এবং শহর রক্ষা করার জন্য প্রস্তুত হন। সম্রাট তার সাহসিকতার পুরস্কারস্বরূপ তাকে পাঁচ বা ছয়টি গ্রাম দিয়ে তাকে স্বীকৃতি দেন। মাঈ সুখনের সাহাসিকতার গল্প পাঞ্জাবের বিস্তৃত অঞ্চলে লোককথা ও কাহিনীর মাধ্যমে প্রচারিত হয়েছে।

তার ছেলের নাম ছিল গুরদিত সিং ধিলোন। গুরদিত সিং ধিলোনের বয়স যখন মাত্র দশ তখন তার পিতা ও মাই সুখনের স্বামী গুলাব সিং-এর মৃত্যু হয়। ১৮২৪ সালে মাই সুখন মারা যান।

তথ্যসূত্র
---------

1. 1 2  Bhagata, Siṅgha (১৯৯৩)। *A History of the Sikh Misals*। Punjabi University। পৃষ্ঠা 197। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Women in Power 1800-1840"; 1805 Army Leader Mai Sukhan in Punjab (India); URL accessed 29/12/14
3. ↑  
	* "Sikh Women in State Affairs"  ওয়েব্যাক মেশিনে আর্কাইভকৃত ৭ সেপ্টেম্বর ২০১৭ তারিখে, URL accessed 29/12/14
4. ↑  Mai Sukhan; In Your Face Women (includes a portrait); accessed 29/12/14
5. ↑  Chhabra, G. S. (১৯৭২)। *Advanced History of the Punjab, vol 2: Ranjit Singh & post Ranjit Singh period* (2 সংস্করণ)। Punjab: New Academic Publishing Company। পৃষ্ঠা 106। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**তুরস্কে** গত শতাব্দীর সত্তরের দশক থেকে পর্নোগ্রাফি উৎপাদিত হচ্ছে। তবে সাম্প্রতিক বছরগুলোতে অনেক ওয়েবসাইট,যা অশ্লীল উপাদান ধারণ করে, তা বিভিন্ন কারণে তুরস্ক কর্তৃপক্ষ নিষিদ্ধ ঘোষণা করেছে।

ইতিহাস
------

একটি দীর্ঘ সময় ইতালিয়ান-অনুপ্রাণিত হালকা হাস্যরসাত্মক সিনেমা তৈরির পর ১৯৭৯ সালে যৌন উত্তেজক সিনেমা  Öyle Bir Kadın Ki বানানো ও তা প্রচার করা হয়। ১৯৮০ এর দশকে সামরিক অভ্যুত্থান হলে সরকার কঠোরভাবে সিনেমায় গ্রাফিক্যাল যৌনতা নিষিদ্ধ ঘোষণা করে দেয়। ১৯৯০ এর দশকের শেষের দিকে তুর্কি পর্নোগ্রাফি একটি ছোটখাটো রেনেসাঁর  অভিজ্ঞতা লাভ করে। তখন সস্তায় নিম্ন মানের উপাদান দিয়ে সিনেমা তৈরি হতো। তুরস্কের পর্নোগ্রাফির আধুনিক  প্রযোজকগণ জার্মান কেন্দ্রিক হয়ে পড়েন, যদিও তারা তাদের পর্নোগ্রাফিক সিনেমায় অভিনেতা-অভিনেত্রী হিসেবে তুরস্ক থেকে লোকজন নিয়োগ দিতেন।

আইনি অবস্থা
-----------

তুরস্কে পর্নোগ্রাফির উৎপাদন আইনত নিষিদ্ধ নয়। তবে তুরস্কের পেনাল কোড এর কিছু সীমাবদ্ধতা রেখেছে। শিশু পর্নোগ্রাফি রোধে তাদের আইনে বলা হয়েছেঃ

> **২২৬/৪:** কোন ব্যক্তি, যিনি যৌন সংসর্গ ধারণ করে এমন অডিও ভিজুয়াল বা লিখিত উপাদান তৈরি করেন ও তাতে যদি সহিংসতা থাকে বা প্রাণী ও মৃত শরীরের সাথে যৌন সংসর্গ এর দৃশ্য থাকে, বা যৌন সংসর্গ যদি অপ্রাকৃত পদ্ধতিতে করা হয়, তবে তিনি শাস্তির যোগ্য বলে বিবেচিত হবেন। একইসাথে যারা এসব উতপাদান, আমদানি, বিক্রয়, পরিবহন, গুদামজাতকরণ বা উপস্থাপন করবেন তিনিও শাস্তি পাবেন। শাস্তির মেয়াদ হবে এক বছর থেকে চার বছর পর্যন্ত জেল।
> 
> 

তুরস্কের আদালত*অপ্রাকৃত পদ্ধতিতে যৌন সংসর্গ*  বিস্তৃতভাবে ব্যাখ্যা করেছেন। এটা হতে পারে মৌখিক যৌন সংসর্গ এবং পায়ু পথে যৌন সংসর্গ।

উপরন্তু,পর্নোগ্রাফিক সামগ্রী প্রচারের ব্যাপারে তুরস্কের পেনাল কোড বলছেঃ

> **২২৬/২:**একজন ব্যক্তি যিনি, অশ্লীল ছবি, মুদ্রিত বা অডিও উপাদান প্রচার বা প্রকাশ করবেন বা কাজের মধ্যস্থতা করবেন তাকে ছয় মাস থেকে তিন বছর মেয়াদে কারাদন্ডে দণ্ডিত করা হবে।
> 
> 

২০০৬ সালের মে মাসে তুরস্কের সরকার চারটি যৌন কামনা উদ্রেককারী টেলিভিশন চ্যানেল নিষিদ্ধ করেছে। চ্যানেল ৪টি ছিলঃ প্লেবয় টিভি, এক্সোটিকা টিভি, এডাল্ট চ্যানেল এবং রাফ টিভি। ২০০৮ সালের ৯ আগস্ট, এদিবে সোজান নামের একজন একেপি দলীয় এমপি ১৬ বছরের কম বয়স্কদের কাছে অশ্লীল ছবি  বিক্রয় নিষিদ্ধ করতে একটি বিল প্রস্তাব করেন। কিন্তু বিলটি এখনো আইনে পরিনত হয়নি।

আরও দেখুন
---------

* ফিলিপাইনে পর্নোগ্রাফি
* ভুটানে পর্নোগ্রাফি

তথ্যসূত্র
---------

1. ↑  Turkish Penal Code  ওয়েব্যাক মেশিনে আর্কাইভকৃত ৭ মে ২০১৭ তারিখে (তুর্কি)
2. ↑  Yargıtay’dan 'doğal olmayan ilişki' görüntülerine hapis istemi (তুর্কি)
3. ↑  Turkish government bans porn channels CBC. 6 May 2006.
**জাল** JAL (জাস্ট অ্যানাদার ল্যাঙ্গুয়েজ) হল একটি প্যাসকেলের মতো প্রোগ্রামিং ভাষা এবং কম্পাইলার যা পি,আই,সি মাইক্রোকন্ট্রোলারের জন্য এক্সিকিউটেবল কোড তৈরি করে। এটি একটি কম্পাইলার সহ একটি ফ্রি-ফরম্যাট ভাষা যা লিনাক্স, এম,এস-উইন্ডোস এবং এম,এস-ডস (ও,এস,এক্স সমর্থিত) -এ চলে। এটি লাইব্রেরি ব্যবহারের মাধ্যমে কনফিগারযোগ্য এবং প্রসারিতযোগ্য এবং এমনকি পি,আই,সি অ্যাসেম্বলি ল্যাঙ্গুয়েজের সাথেও মিলিত হতে পারে।

ইতিহাস
------

জাল মূলত ওউটার ভন অইহান দ্বারা তৈরি করা হয়েছিল এবং ২০০৩ সালে গ্নু জেনারেল পাবলিক লাইসেন্সের অধীনে বিনামূল্যে সফ্টওয়্যার হিসাবে প্রকাশিত হয়েছিল। ২০০৬ সালে, স্টেফ মিয়েন্ত্‌কি একটি নতুন সংস্করণ, জাল-ভি২ এর বিকাশ শুরু করেছিলেন, যা কাইল ইয়র্ক দ্বারা প্রোগ্রাম করা হয়েছিল এবং একটি আন্তর্জাতিক ব্যবহারকারী দ্বারা বিটা পরীক্ষা করা হয়েছিল।

কোডের উদারাহণ
-------------

```
-- JAL 2.3
include 16f877_bert--define the variables
var byte resist--define the pins
pin_a0_direction = input--variable resistor
pin_d7_direction = input--switch
pin_c2_direction = output--pwm led--enable pulse width modulation
PWM_init_frequency (true, true)

forever loop--convert analog on a0 to digital
   resist = ADC_read_low_res(0)

   -- run measurement through flash memory
   program_eeprom_write(2000,resist)
   program_eeprom_read(2000,resist)

   -- run measurement through data memory
   data_eeprom_write(10,resist)
   data_eeprom_read(10,resist)

   -- if the switch is pressed return random value
   if pin_d7 == high then
      resist = random_byte
   end if--send resistance to PC
   serial_sw_write(resist)
   delay_100ms(1)
   -- set actual PWM duty cycle
   PWM_Set_DutyCycle (resist, resist)

end loop
```

তথ্যসূত্র
---------

1. ↑  Beta testing by: Bert van Dam, Sunish Isaac, Dave Lagzdin, Javier Martinez, Stef Mientki, Wouter van Ooijen, Michael Reynolds, André Steenveld, Joep Suijs, Vasile Surducan, and Michael Watterson
**মাওয়ালি** বা *মাওয়ালা* (আরবি: موالي‎‎) হল একটি ধ্রুপদি আরবির একটি পরিভাষা যা দ্বারা অনারব মুসলিমদের বোঝানো হত। উমাইয়া খিলাফতের সময় বিপুল সংখ্যক অনারব যেমন পারসিয়ান, আফ্রিকান, তুর্কি ও কুর্দি ইসলাম গ্রহণ করলে এই পরিভাষাটি গুরুত্ববহ হয়ে উঠে। নতুন ইসলাম গ্রহণকারীদের কারণে গোত্রীয় আরব সমাজে কিছু সামাজিক জটিলতা সৃষ্টি হয়। এর সমাধান হিসেবে অনারবদের আরব পৃষ্ঠপোষক ব্যবস্থা চালু করা হয়। এই মুসলিমদেরকে অমুসলিমদের জন্য প্রযোজ্য জিজিয়া নামক কর দিতে হত এবং তারা সরকার ও সামরিক বাহিনীতে স্থান পেত না। এ অবস্থা উমাইয়া খিলাফতের শেষ অবধি চালু ছিল। খোরাসান ও পারস্যে আরবরা সরকার ও সেনাবাহিনীর অধিকাংশের উচ্চপদে আসীন ছিল। ফলে অনেক মাওয়ালি কায়সানি শিয়াদের কর্মকাণ্ডে প্ররোচিত হয়ে উমাইয়া বিরোধি কার্যকলাপ শুরু করে।

সমাপ্তি
-------

৭৫০ খ্রিষ্টাব্দের আব্বাসীয় বিপ্লবের ফলে আরবরা থাকা রাজনৈতিক ও সামাজিক সুবিধা হারিয়ে ফেলে। বিপ্লবের মূল চরিত্র আবু মুসলিম খোরাসানি ছিলেন ইস্ফাহানে জন্ম নেয়া একজন পারসিয়ান। উমাইয়াদের কাজ স্থানীয়দের মধ্যে বিতৃষ্ণা জন্ম দিয়েছিল। অন্যায় করারোপের কারণে পারসিয়ানরা কাছে আরবদের অপছন্দ করা শুরু করে। নবম শতকে আব্বাসীয়দের সময় সেনাবাহিনীতে অনারবরা উল্লেখযোগ্য অংশ হয়ে উঠে। মাওয়ালি প্রথা বন্ধ করে দেয়া হয়। কিন্তু সেনাবাহিনী তুর্কিদের নিয়ে গঠনের মাধ্যমে তা রাজনৈতিক গুরুত্ব পায়। উসমানীয় যুগেও এ ধারা অব্যাহত ছিল। এ জাতিগত গোষ্ঠীগুলোর ক্ষমতায় আরোহণের মাধ্যমে আব্বাসীয় খলিফার ক্ষমতা বাগদাদে সীমাবদ্ধ হয়ে পড়ে।

হানাফি মাজহাবের ইমাম আবু হানিফা আব্বাসীয় বিপ্লবের সময় জীবিত ছিলেন। তার একটি উক্তি ছিল: "নতুন ধর্মান্তরিত তুর্কির ঈমান আর হেজাজের আরবের ঈমান অবিকল এক"।

মাওয়ালির অর্থ (موالي)
----------------------

মূল শব্দ মাওয়ালা ("মাওয়ালি"র একবচন) বলতে বোঝায় আত্মীয়, মিত্র বা বন্ধু হিসেবে সমমাত্রিক সম্পর্ক। কিন্তু এসময় এর অর্থ বদলে গিয়ে প্রভু, অভিভাবক এরূপ অসমান সম্পর্ক বোঝানো হত।
مولاমাওলা শব্দের বিপরীত হলো موالي মাওলা শব্দের অর্থ হলো নেতা,আশ্রয়দাতা বা অভিভাবক;আর মাওয়ালি শব্দের অর্থ হলো আশ্রিত।উমাইয়া যুগের আরব শাসকগণ "সকল মুসলমান ভাই ভাই"মহানবি সা:এর এই বাণীর পরিবর্তে অনারব মুসলমানদেরকে আশ্রিত হিসেবে অমুসলমান জিম্মির মতো ও নিজেদেরকে আশ্রয়দাতা শাসক শ্রেণীর বলে ভাবতে লাগলেন।

আরও দেখুন
---------

* ইরান বিরোধী মনোভাব
* জিম্মি
* জিজিয়া
* মাওলা
* আজম
* শুবিয়া

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ২৩ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ২৬ মে ২০১৪।
2. ↑  "Student Resources, Chapter 12: The First Global Civilization: The Rise and Spread of Islam, The Arab Empire of the Umayyads - Converts and "People of the Book""। ২১ মে ২০০২ তারিখে মূল থেকে আর্কাইভ করা। সংগ্রহের তারিখ ২৬ মে ২০১৪।
3. 1 2 3  "The Abbasid Revolution"। History of Islam। সংগ্রহের তারিখ ২০১৪-০৫-২৬।

উৎস
---

* Hourani, Albert. *A History of the Arab People*. Chapter 1.
* Mas'udi.  *The Meadows of Gold* Trans. and Eds. Paul Lunde and Caroline Stone.

গ্রন্থপঞ্জি
-----------

* Conversion and Poll-Tax in Early Islam, D.C. Dennett, Cambridge 1950
* The Encyclopaedia of Islam, second edition
* Slaves on Horses, P. Crone, Cambridge 1980

বহিঃসংযোগ
---------

* Mawali definition
সেফটিপিন
সেফটি পিন (ইংরেজি: Safety pin)(সমার্থক শব্দ: আবদ্ধক, সুরক্ষা আবদ্ধক) হচ্ছে একটি বা দুটি দন্ডের তৈরী একটি লুপ যার একপাশে লুপ স্প্রিংয়ে দু'টি দন্ড সংযুক্ত এবং অন্য পাশের একটি দন্ড সূচালো যা অন্য দন্ডের সুরক্ষা আবরণে প্রয়োজনমাফিক আবৃত বা আবদ্ধ রাখা যায়। এটি দুই বা ততোধিক কাপড়,কাগজ, চামড়া প্রভৃতির অংশকে আবদ্ধ রাখতে ব্যবহার করা হয়।

পূর্বসূরী
---------

ফিবুলা
ব্রোচ(রূপককাঠি)
খ্রিস্টপূর্ব ১৩০০-১৪০০ শতকের দিকে মাইসেনিয়ান গ্রীসের পেলোপন্নিয়াসরা ফিবুলা নামের এক ধরনের ব্রোচ বা রূপককাঠি ব্যবহার করতো‌।যেটিকে সেফটিপিন এর পূর্বসূরী ইতিহাস স্বীকৃত।গ্রীকরা কাপড়ের এটি ব্যবহার করতো।

আবিষ্কার
--------

ওয়াল্টার হান্টের নকশা, ১৮৪৯
সিলভারের তৈরী সেফটিপিন
আমেরিকান মিস্ত্রি ওয়াল্টার হান্ট আধুনিক সেফটি পিনের আবিষ্কাকর্তা‌। লুপের মত স্প্রিং যুক্ত এবং সূচালো দন্ড ও তা থেকে সুরক্ষিত রাখতে অপর দন্ড আবদ্ধকারী আবরণের যে সেফটিপিন গুলো আমরা দেখি সেগুলো তাঁর সৃষ্টি।
চার্লস রোউলি ১৮৪৯ সালে এটিকে বাণিজ্যিকভাবে উৎপাদনে পেটেন্ট করেন।
ওয়াল্টার হান্ট তার বন্ধুর ১৫ ডলার দেনা পরিশোধে তাকে সর্ব প্রথম তৈরী সেফটিপিনটি উপহার দেন‌। এটি ৮ ইঞ্চি লম্বা ছিল যার একপাশে দন্ড দুটিতে তারের কয়েল লাগিয়েছিলেন যেটি স্প্রিংয়ের ভূমিকা পালন করেছিল এবং অন্যপাশে একটি দন্ড সূচালো ছিল যেটি আবদ্ধ রাখতে (বারবার আবদ্ধ-অনাবদ্ধ যোগ্য) অপর দন্ড একটি সিলভারের আবরণ লাগিয়েছিলেন।

ব্যবহার
-------

এটির সূচালো অংশ লক্ষ্য (কাপড়,কাগজ, চামড়ার পাতলা অংশ) ভেদ করে অনেক গুলো অংশকে এক করে এবং অংশ গুলো লুপের ভেতর আবদ্ধ থাকে বলে চাহিদা মাফিক সজ্জা করা যায়, সূচালো মাথাটা অন্য দন্ডে থাকা সিলভার,টিন, সোনার তৈরী আবদ্ধক আবরণে আটকে থাকে। সেফটিপিনের অপর পাশে একটি স্প্রিং থাকে যেটি আবদ্ধক থেকে সূচালো দন্ডটি আলাদা করলে সমগ্র লুপ বা সেফটিপিনকে প্রসারিত করে।
প্রাচীনকাল থেকে এটি কাপড়ের সাজসজ্জার অন্যতম সহায়ক উপকরণ।

আরব দেশগুলো বোরকা ও হিজাবের স্তরগুলো সুসজ্জিত বা মার্জিত রাখতে এটি বহুল ব্যবহৃত।

ভারতীয় শাড়ির বিভিন্ন ধরনের পরিধান শৈলীতে এটি ব্যবহার করা হয়।

তথ্যসূত্র
---------

1. ↑  Türkyilmaz Z, Karabulut R, Sönmez K, Basaklar AC, Kale N (2007). "A new method for the removal of safety pins ingested by children" (PDF). Annals of the Academy of Medicine, Singapore. 36 (3): 206–7. PMID 17450267.
2. ↑  "Brooches and Pins | LoveToKnow". LoveToKnow. Retrieved 2018-05-06.
3. ↑  "Walter Hunt". National Inventors Hall of Fame. Archived from the original on 2007-07-14.
4. ↑  Charles Rowley". Charles Rowley. Archived from the original on 2009-10-26.
5. ↑  Walter Hunt". United States Patent and Trademark Office
6. ↑  Safety Pin facts, information, pictures | Encyclopedia.com articles about Safety Pin". www.encyclopedia.com. Retrieved 2018-05-05.
7. ↑  Caballar, Rina. "Three Millennia of Safety Pins". The Atlantic. Retrieved 2018-05-05
**মাইহার ঘরানা** হচ্ছে ভারতীয় শাস্ত্রীয় সঙ্গীতের খেয়াল অঙ্গে যন্ত্র সঙ্গীত বাজানোর একটি ধরন যার জন্ম হয়েছিল বিংশ শতাব্দীর প্রথম দিকে। এ ঘরানার একটি প্রচণ্ড প্রভাব গত পঞ্চাশ বছর ধরে দেখা গেছে ভারতীয় শাস্ত্রীয় যন্ত্র সঙ্গীতে। মূলত রামপুর ঘরানার মধ্যে থেকেই মাইহার ঘরানার সৃষ্টি হয়েছে। রামপুর ঘরানার বিলম্বিত লয়ের গৎ মসিদখানী গৎ এবং দ্রুৎ লয়ের গৎ রাজাখানী গৎ হতেই এই মাইহার ঘরানার সাঙ্গীতিক রূপ বা ধরন গ্রহণ করা হয়েছে। মাইহার ঘরানার সাঙ্গীতিক সৃজনশীলতা এবং এর সৌন্দর্য কৌশল চূড়ান্ত বিকশিত হয়েছিল বাবা আচার্য আলাউদ্দীন খান সাহেবের হাতে। রামপুর ঘরানার সঙ্গীতই শিখিয়েছেন আচার্য আলাউদ্দিন খান সাহেব, তবে তাতে তাঁর যন্ত্র সঙ্গীতের নিজস্ব খেয়াল অঙ্গের প্রাধান্য বজায় থাকতো। তাঁর বেশির ভাগ শিষ্যই পরবর্তীকালে নিজস্ব ক্ষেত্রে প্রতিষ্ঠান হিসেবে নিজেদেরকে স্থাপিত করেছেন, এবং পান্ডিত্য দিয়ে সঙ্গীত জগৎকে সমৃদ্ধ করেছেন। এঁদের মধ্যে বিখ্যাত হলেন সরোদে তাঁর পুত্র ওস্তাদ আলী আকবর খান, সুরবাহারে তাঁর কন্যা অন্নপূর্ণা দেবী, সেতারে জামাতা পণ্ডিত রবি শংকর ও পণ্ডিত নিখিল ব্যানার্জী, বাঁশীতে পান্নালাল ঘোষ।

অন্যান্য সঙ্গীত ঘরানার স্রষ্টাদের মতো বাবা আচার্য আলাউদ্দিন খান সাহেব কোন সঙ্গীত ঘরানা হতে আসেন নি। তবে তাঁর পরিবারের অনেকেই সঙ্গীতের সঙ্গে যুক্ত ছিলেন। তিনি তার সময়ের শ্রেষ্ঠ বীণকার রামপুর সেনী বীণকার ঘরানার ওস্তাদ মোহাম্মদ ওয়াজির খানের কাছে দীক্ষা নিয়েছেন। এই দীক্ষা হতেই বাবা আচার্য আলাউদ্দিন খান সাহেব যন্ত্র সঙ্গীতে নিজস্ব স্টাইলের সৃষ্টি করেছেন, যা খেয়াল ও ধ্রুপদ অঙ্গের সঙ্গীতকে এক অপূর্ব সম্মিলন ঘটিয়ে মাইহার ঘরানার রূপ দিয়েছেন।

মাইহার ঘরানায় মূলত শাস্ত্রীয় সঙ্গীতের রাগই বাজানো হয়; তবে তাঁর সাঙ্গীতিক ধরনে ভিন্নতা প্রকাশ পায়। প্রথম অংশের আলাপ অঙ্গে মূলত রাগের সৃজনশীলতাকে ফুটিয়ে তোলা হয়। এরপর একটি বা দুটি গৎ তবলার সাথে বাজানো হয়। দ্বিতীয় অংশে শিল্পীরা তবলার তালের সাথে গৎ এর বিভন্ন ধরনের উপর ভিত্তি করে রাগের রূপ প্রকাশ করেন।

মাইহার ঘরানার প্রধান প্রধান শিল্পী
----------------------------------

* বাবা আচার্য আলাউদ্দীন খান সাহেব
* অন্নপূর্ণা দেবী
* ওস্তাদ আলী আকবর খান
* পণ্ডিত রবি শংকর
* পণ্ডিত নিখিল ব্যানার্জী
* পণ্ডিত পান্নালাল ঘোষ
* পার্থ সারথী
* পণ্ডিত বিষ্ণু মোহন ভাট
* পণ্ডিত জি. এস. সচদেব
* আশীষ খান
* জামালউদ্দিন ভারতীয়া
* পণ্ডিত কমল মল্লিক

তথ্যসূত্র
---------

* মিউজিক নির্ভানা   ওয়েব্যাক মেশিনে আর্কাইভকৃত ৬ সেপ্টেম্বর ২০০৬ তারিখে
**চাহারবাগ মাদ্রাসা** বা **চাহারবাগ স্কুল** ( ফার্সি: مدرسه چهار باغ‎, প্রতিবর্ণী. **Madreseye Chahār Bāgh**‎ 'চারটি উদ্যানের স্কুল ') যা **মাদার-ই শাহ মাদ্রাসা** নামেও পরিচিত ইরানের এসফাহনে অবস্থিত একটি শিক্ষা প্রতিষ্ঠান। এটি ১৭-১৮ শতাব্দীর নির্মিত স্থাপনা।

ইতিহাস
------

মাদ্রাসাটি সাফাভিড সাম্রাজ্যের রাজা সুলতান হোসেইনের সময়ে নির্মিত হয়। ধর্মতাত্ত্বিক এবং যারা এই জাতীয় বিজ্ঞানের প্রতি আগ্রহী তাদের প্রশিক্ষণ দেওয়ার জন্য মাদ্রাসাটি নির্মাণ করা হয়েছে। বিদ্যালয়ের অর্থায়নের জন্য সুলতান হোসেইনের মা নিকটে একটি বিশাল হোটেল নির্মিত করেন। যার আয়ের ভিত্তিতে এই প্রতিষ্ঠান পরিচালিত হত। শাহ আব্বাসের মূল রাজপথ থেকে মাদ্রাসার প্রবেশদ্বার পর্যন্ত পথটি সরাসরি একটি গম্বুজযুক্ত অষ্টভুজাকার চত্বরে নিয়ে যায়।

স্থাপত্য
--------

গম্বুজ এবং প্রাচীরের বৃহত্তর অংশগুলো উজ্জ্বল হলুদ ইট দ্বারা আবৃত রয়েছে, যা স্বাচ্ছন্দ্যের অনুভূতি দেয়। সোনা এবং রৌপ্য দিয়ে প্রবেশদ্বারটি নির্মিত হয়েছে। ভবনের অভ্যন্তরে টাইলস-কাজগুলি কলা এবং শিল্পের অন্যতম নিদর্শন। মাঝের উঠান ও পুকুর এবং বাগান, দুই স্তর বিশিষ্ট তোরণ দ্বারা বেষ্টিত হয়। উঠানটি থেকে প্রতিটি শিক্ষার্থীর ঘরে যাওয়া যায়।

চিত্রশালা
---------

* 
* 
* 
* 
* 
* 
* 
* 
*

আরও দেখুন
---------

* ইরানি স্থাপত্য
* ফার্সি গম্বুজগুলির ইতিহাস

তথ্যসূত্র
---------

1. 1 2  Javeri, Mohsen; Esots, Janis। "Chahār-bāgh, Madrasa"। *Encyclopaedia Islamica* (ইংরেজি ভাষায়)।
2. 1 2 3 4  AC (২০১৯-০৫-০৮)। "Chahar Bagh Complex"। *Isfahan Tourist Information* (ইংরেজি ভাষায়)। সংগ্রহের তারিখ ২০২১-০৪-২৬।
3. ↑  "Madrasah-i Madar-i Shah"। *Archnet*। সংগ্রহের তারিখ ২০২১-০১-০৭।

উইকিমিডিয়া কমন্সে **চাহারবাগ মাদ্রাসা** সংক্রান্ত মিডিয়া রয়েছে।
**ট্রিনিটি কলেজ** যুক্তরাজ্যের কেমব্রিজ ইউনিভার্সিটির একটি কলেজ। এই কলেজের শিক্ষার্থীদের মধ্যে প্রায় ৬০০ স্নাতক, ৩০০ স্নাতকত্তোর এবং ১৮০ এরও বেশি ফেলো। অক্সফোর্ড এবং কেমব্রিজ বিশ্ববিদ্যালয় দুইটির মধ্যে এটিই সবচেয়ে বড় কলেজ। তবে শিক্ষার্থী সংখ্যার ভিত্তিতে এর চেয়ে একমাত্র বড় কলেজ হোমারটন কলেজ, কেমব্রিজ।

কেমব্রিজ বিশ্ববিদ্যালয়ের সাবেক শিক্ষার্থীদের মধ্যে ৩২ জন নোবেল পুরস্কার অর্জন করেছেন। কেমব্রিজের কলেজগুলোর মধ্যে নোবেলজয়ী সাবেক শিক্ষার্থীর এই সংখ্যা সর্বোচ্চ। এছাড়া এই কলেজের সাবেক শিক্ষার্থীরা অর্জন করেছে পাচটি ফিল্ডস পদক এবং একটি আবেল পুরস্কার। পাঁচজন ব্রিটিশ প্রধানমন্ত্রী এই কলেজের শিক্ষার্থী ছিলেন। বিশ্বখ্যাত বিজ্ঞানী আইজাক নিউটন, নিলস বোর কবি লর্ড বাইরন, দার্শনিক লুডভিগ ভিটগেনস্টাইন ও বার্ট্রান্ড রাসেল এই কলেজের শিক্ষার্থী ছিলেন।

ব্রিটিশ রাজ পরিবারের দুইজন সদস্য ট্রিনিটি কলেজে অধ্যয়ন করেছিলেন: প্রিন্স উইলিয়াম অব গ্লাউচেস্টার অ্যান্ড এডিনবার্গ ১৭৯০ সালে এখান থেকে এম.এ ডিগ্রী নিয়েছিলেন এবং চার্লস, প্রিন্স অব ওয়েলস ১৯৭০ সালে বি.এ ডিগ্রী অর্জন করেছিলেন। এছাড়া আরো বেশ কয়েকজন ব্রিটিশ রাজ পরিবারের সদস্য এখানে অধ্যয়ন করলেও তারা ডিগ্রী অর্জন করেননি:ষষ্ঠ জর্জ, চতুর্থ জর্জ এবং প্রিন্স হেনরি, ডিউক অব গ্লাউচেস্টার।

ট্রিনিটি কলেজে সহশিক্ষা কার্যক্রম বিষয়ক অনেকগুলি সোসাইটি রয়েছে। রয়েছে কোন নির্দিষ্ট বিষয়ে আগ্রহী শিক্ষার্থীদের সোসাইটি, যেমন ট্রিনিটি ম্যাথমেটিকাল সোসাইটি। এটি যুক্তরাজ্যের বিশ্ববিদ্যালয়ভিত্তিক সবচেয়ে পুরনো গণিত বিষয়ক সোসাইটি। ট্রিনিটিতে রয়েছে ফার্স্ট অ্যান্ড থার্ড ট্রিনিটি বোট ক্লাব। কেমব্রিজ অ্যাপোসেলস নামে এই কলেজের শিক্ষার্থীদের একটি গুপ্ত ও বুদ্ধিবৃত্তিক সোসাইটি রয়েছে।

তথ্যসূত্র
---------

বহিঃসংযোগ
---------


উইকিমিডিয়া কমন্সে **ট্রিনিটি কলেজ, কেমব্রিজ** সংক্রান্ত মিডিয়া রয়েছে।

* Trinity College, Cambridge official website
* Trinity College, Cambridge Access website
* Trinity College Isaac Newton Trust, established in 1988
**সেপসিভ্যাক** হল একটি অভিনব ওষুধ যা ক্যাডিলা ফার্মাসিউটিক্যালস দ্বারা গ্রাম-নেগেটিভ সেপসিস রোগীদের চিকিৎসার জন্য তৈরি করা হয়েছে। একটি ইমিউনোমোডুলেটরি হিসাবে, এটি শরীরের রোগ প্রতিরোধ ব্যবস্থাকে সংশোধন করে এবং তাই গ্রাম নেগেটিভ সেপসিস রোগীদের মৃত্যুর হার উল্লেখযোগ্যভাবে হ্রাস করে। সেপসিভ্যাক হল নিউ মিলেনিয়াম ইন্ডিয়ান টেকনোলজি লিডারশিপ ইনিশিয়েটিভ (এনএমআইটিএলআই) প্রোগ্রামের অধীনে সিএসআইআর এবং ক্যাডিলা ফার্মাসিউটিক্যালস দ্বারা তৈরি একটি ওষুধ। অনেক ক্ষেত্রে, সেপসিভ্যাক কোভিড রোগীদের কার্যকর যত্ন এবং ত্রাণ প্রদান করতে প্রমাণিত হয়েছে।

পদ্ধতি
------

সেপসিস রোগীদের ক্ষেত্রে, সংক্রমণের প্রতিক্রিয়ায়, শরীরে প্রচুর প্রো-ইনফ্ল্যামেটরি এবং অ্যান্টি-ইনফ্লেমেটরি সাইটোকাইন তৈরি হয়। যাইহোক, কিছু সাইটোকাইন শরীরের অঙ্গপ্রত্যঙ্গে প্রদাহ সৃষ্টি করে, যা ক্ষতিকারক হতে পারে। ইমিউনোমোডুলেটর ওষুধ যেমন সেপসিভ্যাক এই হোস্ট ইমিউন প্রতিক্রিয়া নিয়ন্ত্রণ করে। কোন পদ্ধতিগত পার্শ্বপ্রতিক্রিয়া নেই এমন রোগীদের ক্ষেত্রে সেপসিভ্যাক নিরাপদ বলে মনে করা হয়। ক্রিটিক্যাল কেয়ার সেটিংয়ে রোগীকে পরিচালনা করার জন্য এটি অন্যান্য চিকিত্সার সাথে একত্রে ব্যবহার করা যেতে পারে।

সেপসিভ্যাক এবং কোভিড-১৯
-----------------------

সিএসআইআর-এর বিজ্ঞানীরা গ্রাম-নেগেটিভ সেপসিস এবং কোভিড-১৯- এ আক্রান্ত রোগীদের ক্লিনিকাল বৈশিষ্ট্যের মধ্যে মিল খুঁজে পেয়েছেন। ক্যাডিলা ফার্মাসিউটিক্যালসের সাথে যৌথভাবে, গবেষকরা এখন গুরুতর অসুস্থ কোভিড -১৯ রোগীদের মৃত্যুহার কমাতে সেপসিভ্যাক এর কার্যকারিতা মূল্যায়ন করার জন্য একটি এলোমেলো, অন্ধ, নিয়ন্ত্রিত ক্লিনিকাল ট্রায়াল শুরু করার জন্য কাজ করছেন। পুনরায় ব্যবহার করা ওষুধটি শরীরের রোগ প্রতিরোধ ক্ষমতা বাড়াবে এবং কোভিড-১৯ এর বিস্তার সীমিত করবে এবং পুনরুদ্ধারের হার বাড়াবে। ক্লিনিকাল ট্রায়ালগুলি পিজিআইএমআর চণ্ডীগড়, এইমস নয়া দিল্লি এবং এইমস, ভোপালের মতো প্রিমিয়ার জাতীয় হাসপাতালে পরিচালিত হবে৷

তথ্যসূত্র
---------

1. ↑  Singh, Jyoti (২০২০-০৪-২২)। "Indian Researchers Plan Clinical Trials of Sepsis Drug Against New Coronavirus"। *The Wire Science* (ইংরেজি ভাষায়)। সংগ্রহের তারিখ ২০২০-০৪-২৮।
2. ↑  Chakrabarti, NK Ganguly/Suparno। "Is there a way to tame the Covid virus?"। *@businessline* (ইংরেজি ভাষায়)। সংগ্রহের তারিখ ২০২১-০৪-৩০।
3. ↑  Koshy, Jacob (২০২০-০৪-২১)। "Coronavirus | Drug for sepsis to be tested for COVID-19"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-০৪-২৮।
4. ↑  Paliath, Shreehari (২০২০-০৪-২২)। "Gram-negative sepsis drug to be trialled for treating critically-ill COVID-19 patients"। *www.indiaspend.com* (ইংরেজি ভাষায়)। সংগ্রহের তারিখ ২০২০-০৪-২৮।
5. ↑  Singh, Jyoti (২০২০-০৪-২২)। "Indian Researchers Plan Clinical Trials of Sepsis Drug Against New Coronavirus"। *The Wire Science* (ইংরেজি ভাষায়)। সংগ্রহের তারিখ ২০২০-০৪-২৮। Singh, Jyoti (2020-04-22). "Indian Researchers Plan Clinical Trials of Sepsis Drug Against New Coronavirus". *The Wire Science*. Retrieved 2020-04-28.
6. ↑  "Sepsivac to be tested for COVID-19 treatment"। *The New Indian Express*। সংগ্রহের তারিখ ২০২০-০৪-২৮।
7. ↑  "50-yr-old bacteria drug makes a comeback in fight against coronavirus"। *Deccan Herald* (ইংরেজি ভাষায়)। ২০২০-০৪-২৩। সংগ্রহের তারিখ ২০২০-০৪-২৮।
**পাকবিড়রা জৈন মন্দির**
**পাকবিড়রা জৈন মন্দির** তিনটি মন্দিরের একটি সংগ্রহ। এই জৈন মন্দিরটি ভারতের পশ্চিমবঙ্গ রাজ্যের পুরুলিয়া জেলার **পাকবিড়রা**য় অবস্থিত। এখানে অবস্থিত একটি স্মৃতিফলক নবম এবং দশম শতাব্দী থেকে মন্দিরটির অস্থিতের কথা উল্লেখ করে। এই মন্দিরে উপস্থিত বেশিরভাগ ভাস্কর্যগুলিই হল ৭.৫ মিটার উচ্চ শিতলনাথ মূর্তি এবং পদ্মপ্রভা ৮ ফুট উঁচু মূর্তি। পদ্মপ্রভা মূর্তিটি হিন্দু ধর্ম বিশ্বাসের মানুষেরা ভৈরবনাথ হিসেবেও পূজা করা হয়। মন্দিরটিতে তীর্থঙ্কর ধর্মাচরণ, পার্থনাথ, মহাবীর, দেবী অম্বিকা ও পদ্মাবতীসহ ভাস্কর্য রয়েছে।

এই মন্দিরে মোল্ডিং-এর সরলীকৃত দল এবং প্রাচীর কুলুঙ্গির বিভিন্ন স্তর এবং নিম্ন ছদ্মরূপ পাথর মৌলিক ত্রি-রাঢ় পরিকল্পনা আছে। প্রধান মন্দিররে রয়েছে প্রাথমিক কক্ষ এবং পবিত্র স্থান। কঞ্চি মন্দির, পশ্চিম দিকে মুখ করে, সম্ভবত একটি তীর্থাঙ্কর ২ মিটার উচ্চ প্রকাণ্ড চিত্র, তার উচ্চ আসনে বসানো পদ্ম চিহ্ন সন্নিবেশিত। মন্দিরটি আটটি তীর্থঙ্করের ভাস্কর্য রয়েছে যার মধ্যে তিনটি রিষাননাথ, মহাবীর ২, সম্ভভনাথ, পদ্মফারা, চন্দ্রপ্রভা এবং যক্ষ ও ইয়াকি দুইটি শাখাগুলির মধ্যে একটি গাছের নিচে একটি গাছের নিচে রয়েছে। তিনটি আয়াগাপেট বা ভক্ত স্তূপ এবং শিশু এবং পরিচারক সহ একটি অম্বিকা মূর্তি, এখানে একটি ফুলের চা নিচে সিংহের উপর দাঁড়িয়ে রয়েছে।

তথ্যসূত্র
---------

1. ↑  Chintu Dutta (২০১২), "Temples of Deulghata, Pakbira and Banda: A Photo Journey", *Chitrolekha International Magazine on Art and Design*, **2** (1): 3–17, সংগ্রহের তারিখ ১৭ জানুয়ারি ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Bradshaw, George (১৮৬০), *Bradshaw's hand-book to the Bengal presidency, and Western provinces of India*, Oxford University, পৃষ্ঠা 221 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Travel and Tourism : Purulia"। The Official Website of Purulia District।
**সেন্থিলনগর** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি পূর্বে তিরুভেলুর জেলার কোলাতুর অঞ্চলের অন্তর্ভুক্ত ছিল চেন্নাই জেলার অংশীভূত হওয়ার পর একটি আবাড়ি প্রশাসনিক ক্ষেত্রের অন্তর্ভুক্ত হয়। এই লোকালয়টি অম্বাত্তুর এবং আবাড়ি রেলওয়ে স্টেশন-এর মাঝে চেন্নাই শহরের উত্তর-পশ্চিমদিকে অবস্থিত। মূলত আবাসিক পরিসংখ্যান এর উপর ভিত্তি করে এই লোকালয়টি গড়ে উঠছে।‌ বলমপুরী বিনায়ক মন্দির, তিরুমুল্লাইবায়ল রেলওয়ে স্টেশন, রঙ্গস্বামী ও কলাইমাগল মেট্রিকুলেশন স্কুল, আন্না অডিটোরিয়াম এই লোকালয়ের মূল আকর্ষণ ও প্রতিষ্ঠান। এছাড়াও রয়েছে ভৌগোলিক কারণে বিখ্যাত একটি বটগাছ, যা "আল মরম" নামে পরিচিত।

নিকটতম রেলস্টেশনটি হলো তিরুমুল্লাইবায়ল রেলওয়ে স্টেশন। এটি নর্দান গ্র্যান্ড ট্রাঙ্ক রোড (এটি ১৬ নং জাতীয় সড়কের অংশ) ২০০ ফিট রোড এর পাশে মহাত্মা গান্ধী মূল সড়কের থেকে ৫০০ মিটার দূরে অবস্থিত।

সড়কপথে এটি চেন্নাই সেন্ট্রাল থেকে ২২ কিলোমিটার চেন্নাই বাইপাস থেকে ৪ কিলোমিটার এবং চেন্নাই আন্তর্জাতিক বিমানবন্দর থেকে ২৪ কিলোমিটার দূরে অবস্থিত। অম্বাত্তুর ও তিরুমুল্লাইবায়ল রয়েছে ২.৫ ও ২.২ কিলোমিটার দূরত্বের মধ্যে।‌‌ নিকটে অবস্থিত চেন্নাই বাইপাস ব্যাঙ্গালোর হাইওয়ে জিএসটি রোড এবং কলকাতা হাইওয়ের জংশন।

১৯৭০ খ্রিস্টাব্দের পর তামিলনাড়ু গৃহ মন্ত্রণালয়ের উদ্যোগে লোকালয়ের যথেষ্ট উন্নতি সাধন হয়। সড়ক ব্যবস্থা চিকিৎসা ব্যবস্থা অর্থনৈতিক কমপ্লেক্স তৈরী স্কুল কলেজ অডিটোরিয়াম বাস স্ট্যান্ড খেলার মাঠ প্রভৃতি সুযোগ সুবিধা তৈরি হতে থাকে। চেন্নাই এমটিসি বাস পরিষেবার মাধ্যমে এটি চেন্নাই সেন্ট্রাল, মন্দাবেলী, মীঞ্জুর, ত্যাগরায়নগর, গিণ্ডি, তিরুমুল্লাইবায়ল, তিরু ভি কল্যাণসুন্দরম নগর, পাড়িয়ানলুর, মূলকড়াই, আম্বাত্তুর ছাড়াও শহরের অভ্যন্তরে এবং শহরের বাইরের জেলার বিভিন্ন অংশের সঙ্গে যুক্ত।

এটি আবাড়ি পৌরসভার ১১ নং ওয়ার্ড ও এর ওয়ার্ড কাউন্সিলর হলেন শ্রী সি. গোপালকৃষ্ণণ।

তথ্যসূত্র
---------

1. ↑
2. ↑  "National Highways Development Project Map"। *National Highways Authority of India*। ২২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৭।
3. ↑
4. ↑
ভারতীয় ধাতব প্রকৌশলী বিজ্ঞানীর জন্য শ্রীকুমার বন্দ্যোপাধ্যায় (বিজ্ঞানী) দেখুন।
**শ্রীকুমার বন্দ্যোপাধ্যায়** (জন্ম ১৫ অক্টোবর ১৮৯২ – মৃত্যু ২৮ ফেব্রুয়ারি ১৯৭০) বিশিষ্ট অধ্যাপক ও বাংলা ও ইংরেজি সাহিত্য গবেষক।তার জন্ম বীরভূম জেলার কুশমোরে। পিতা মধুসূদন বন্দ্যোপাধ্যায় ছিলেন বিশিষ্ট সাহিত্য সমালোচক। ১৯০৬ সালে এন্ট্রান্স পাশ করে ১৯০৮ সালে হেতমপুর কলেজ থেকে এফ.এ. পরীক্ষায় চতুর্দশ স্থান অধিকার করেন ও স্কটিশ চার্চ কলেজ থেকে ঈশান স্কলার হয়ে বি.এ. এবং ১৯১২ সালে এম.এ. পরীক্ষাতেও ইংরেজিতে প্রথম শ্রেণিতে প্রথম হন। ১৯২৭ সালে ‘রোমান্টিক থিওরি – ওয়ার্ডসওয়ার্থ অ্যান্ড কোলরিজ’ থিসিসের ভিত্তিতে পিএইচডি উপাধি অর্জন করেন। কর্মজীবনে ইংরেজি সাহিত্যের অধ্যাপনা করেন রিপন কলেজ, প্রেসিডেন্সি কলেজ ও কলকাতা বিশ্ববিদ্যালয়ে। এরপর কিছুকাল রাজশাহী কলেজে অধ্যাপনা করার পর পুনরায় কলকাতার প্রেসিডেন্সি কলেজে ফিরে আসেন। এরপর সরকারি চাকুরি ত্যাগ করে কলকাতা বিশ্ববিদ্যালয়ের রামতনু লাহিড়ী অধ্যাপক নিযুক্ত হন ও ১৯৫৫ সাল অবধি ওই পদে বহাল থাকেন। স্বাধীন ভারতে ভারতীয় জাতীয় কংগ্রেসের রাজনীতিতেও অংশ নিয়েছিলেন ও পশ্চিমবঙ্গের ব্যবস্থাপক সভার সদস্য হয়েছিলেন। তার রচিত গ্রন্থগুলির মধ্যে ‘ইংরেজি সাহিত্যের ইতিহাস’, ‘বঙ্গ সাহিত্যে উপন্যাসের ধারা’, ‘বাঙ্গালা সাহিত্যের কথা’, ‘সাহিত্য ও সংস্কৃতির তীর্থসঙ্গমে’ প্রভৃতি উল্লেখযোগ্য।

তথ্যসূত্র
---------

* বাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, ২০০২